Anzabegovo-Vršnička kultura

**Anzabegovo-Vršnička kultura** je neolitska kultura sa kraja ranog i početka srednjeg neolita u jugoistočnoj Evropi. Rasprostirala se od Barutnice u Anzabegovu, preko Gorubinaca, Slatine u Skopskoj kotlini i Vršnika, Severna Makedonija

Neolitska revolucija u Evropi počela je 7000–6500 p.n.e., za vrijeme perioda Predkeramičkog neolita B, kada poljoprivreda sa Bliskog Istoka preko  Anadolije dolazi na grčko poluostrvo, uglavnom preko ostrva u Egejskom moru. U Tesaliji, današnja Grčka, nastala je Sesklo kultura. Jedan od pravaca daljnjeg širenja neolita išao je prema Sjevernoj Makedonija gdje je nastala Anzabegovo-Vršnik kultura i Bugarskoj gdje je nastaka Karanovo kultura.
## Arheologija
### Kuće
Naselja su nastajala na riječnim terasama ili blagim padinama u blizini potoka. Kuće su građene blizu jedna drugoj, razgraničene uskim sokacima i malim dvorištima. Iako je otkriven mali broj objekata, iz njihovog rasporeda i rezultirajućeg situacionog plana, primjetna je promišljena organizacija, usko povezana sa značajem i ulogom svetilišta, u koju svrhu je služila jedna od kuća. 

Građene su od drveta, trske, slame, a pod je od naboja. Malterisane su blatom i na način prema neolitskim tradicijama, s tom razlikom što su masivne, čvršće i prilično udobne. Imaju kvadratnu ili pravougaonu osnovu površine od 60 do 80 m2, sa jednom ili dvije 2 prostorije. Krov je pravljen od drvene konstrukcije i sloja slame, trske. Veće kuće su imale mali tavan, koji je služio kao prostor za spavanje i skladištenje proizvoda. 

Mrtve su sahranjivali u naseljima u zgrčenom položaju na lijevom ili desnom boku.

Analiza životinjskih kostiju ukazuje na činjenicu da se neolitski čovjek, što se tiče obezbeđivanja mesa, apsolutno oslanjao na svoja stada, a vrlo malo na lov i ribolov.

Na lokalitetu Tumba Madžari, među otkrivenim alatima bili su tegovi za vertikalni razboj, bikonični tegovi (koturnice) za ribarske mreže, mnoge koštane lopatice standardnog oblika, šila i igle.  

U svim fazama je upadljivo siromaštvo nalaza oruđa. Zastupljene su trapezaste sjekire, sjekire sa suženom ušicom, jezičaste sjekire i dlijeta. Od kremena pravljeni su razni noževi, sjekači, kameni avani i mlinovi.
### Keramika
Keramika je veoma brojna. Površina suda je brižljivo obrađena i polirana, često oslikana. U svim fazama se javlja i monohromna keramika, u fazi I ružičasta, a u fazi IV sivo-crna. Od oblika prisutni su loptasti i poluloptasti sudovi različitih dimenzija, sa vratom koji može biti profilisan i to blago konično izdvojen, cilindričan ili razgrnut. Javljaju se i tunelaste drške. Na nekim primercima nađeni su otisci asure na dnu. Plastika je rijetka, javljaju se antropomorfne statuete sa predimenzioniranim vratom.

### Figurine
Na lokalitetu Tumba Madžari otkrivena je 1981. god. predstava Velike Majke, dimenzija od 39 cm visine. Klasična mirna poza izlaska iz kuće i istovremenog bdenja nad njenim ognjištem i mirom, čini ovu figurinu ekskluzivnom i ona je bila glavna nit koja je povezivala duh pripadnika Anzabegovo - Vršničke kulture. Zajedno sa jednom amforom, na istom lokalitetu pronađena je 2024. god. još jedna figurina istog tipa.

File:Tumba Madzhari01.jpg|Rekonstrukcija naselja Tumba Madžari
File:Early-Neolithic-pottery-from-Anzabegovo-Anza-and-Donja-Branjevina.png|mini|desno|Keramika Anzabegovo kulture iz ranog neolita
File:Antropomorph plastika.jpg|mini|lijevo|Arheološki lokalitet Pilavo

## Literatura
* Milutin Garašanin: Praistorija jugoslovenskih zemalja II, Grupa Anzabegovo-Vršnik - 84-106, Sarajevo, 1979.
* Gimbutas M., 1976, Kronologija, 29-77 u NM, uredio M. Gimbutas, Los Angeles.
## Vanjski linkovi
* Figurina  "Velika Majka" otkrivena na arheološkom nalazištu "Tumba Madžari" u Skopju
## Izvori